Conferința “Prospects and Implications of the Post-War Reconstruction Process of Ukraine”, co-organizată de Universitatea din București

Marți, 16 mai 2023, Universitatea din București și Ambasada Republicii Coreea în România organizează conferința Prospects and implications of the post-war reconstruction process of Ukraine.

Evenimentul va avea loc începând cu ora 10:00, în Amfiteatrul „Ioan Mihăilescu” al Rectoratul Universității din București (Șoseaua Panduri, nr. 90). Prelegerile din cadrul evenimentului vor fi susținute în limba engleză.

În deschiderea conferinței vor lua cuvântul conf. univ. dr. Mugur-Dan Zlotea, Prorector al Universității din București responsabil de Studenți și Internaționalizare, și Excelența Sa Domnul Rim Kap-soo, Ambasadorul Republicii Coreea în România. 

Prima prelegere din cadrul evenimentului, cu titlul Reconstruction of Ukraine: What Is At Stake?, va fi susținută de Dan Iancu, director general al Departamentului Relația cu Vecinătatea Estică din cadrul Ministerului Afacerilor Externe al României.
A doua prelegere, intitulată The Needs of Ukraine In Post-War Reconstruction Process, va fi susținută de prof. univ. dr. Armand Goșu, cadru didactic la Facultatea de Ştiinţe Politice a Universităţii din București. Ultima prelegere, urmată de discuții, cu titlul Ukraine: reform and reconstruction, during and after the conflict. What can the international partners do to help, va fi susținută de Sorin Ioniță, analist tink-tank Expert Forum (EFOR).

